stanford-oval/wikipedia huggingface dataset:
אי-פוריות נשית
סיבות וגורמים > סיבות נרכשות

על פי האגודה האמריקנית למען רפואה העוסקת בפוריות (באנגלית: ASRM- American Society for Reproductive Medicine), גיל, עישון, מחלות מין ועודף משקל או תת-משקל יכולים להשפיע על הפריון.
במובן כללי, גורמים נרכשים כוללים כמעט כל גורם אשר אינו מבוסס על מוטציה גנטית, לרבות חשיפה תוך רחמית לרעלים במהלך התפתחות העובר, אשר עלול להיות מוצג כעקרות שנים רבות מאוחר יותר כמבוגר.
סיבות וגורמים > סיבות נרכשות > גיל

הפוריות של האישה מושפעת מהגיל שלה. הגיל הממוצע שבו בחורה חווה את המחזור הראשון שלה הוא 12–13 (12.5 שנים בארה " ב, 12.72 בקנדה, 12.9 בבריטניה), אך למרות התחלת המחזור כ-80% מהפעמים התהליך הוא ללא ביוץ בשנה הראשונה, 50% בשנה השלישית ו-10% בשנה השישית. הפוריות של האישה מגיעה לשיאה באמצע שנות ה-20 לחיה, לאחר מכן זה מתחיל לרדת, כאשר בגיל 35 ירידה זו מואצת. עם זאת, הסיכויים של זוג להרות בהצלחה בגיל מתקדם תלוי בגורמים רבים, כגון הבריאות הכללית של אישה, או הפוריות של בן הזוג.
סיבות וגורמים > סיבות נרכשות > עישון טבק

עישון טבק מזיק לשחלות. מידת הנזק תלויה בכמות ובמשך הזמן שהאישה מעשנת, או הזמן שהיא חשופה לסביבה מלאת עשן. הגורמים המשפיעים על השלחות הם הניקוטין וכימיקלים אחרים הנמצאים בסיגריות. חומרים אלו משבשים את היכולת של הגוף ליצור אסטרוגן, שאחראי בין היתר על וויסות תהליך הבשלת הביציות ועל הביוץ עצמו. כמו כן, עישון סיגריות מפריע לתנועת הביצית המופרת בשחלה, ליכולת של רירית הרחם לקלוט את העובר ולהתפתחות כלי הדם ברחם. חלק מהנזקים הם בלתי הפיכים, אבל הפסקה בעישון יכולה למנוע הידרדרות נזק נוסף. נתונים נוספים מראים על כך שלמעשנים סיכוי גבוה ב-60% להיות עקרים מאשר לא מעשנים, בנוסף עישון מפחית את הסיכויי ללידה מוצלחת בהפריה חוץ גופית ב-34% ומעלה את הסיכון של הפלה ב-30%, מה גם, שנשים המעשנות צפויות לחוות את תסמיני גיל המעבר מוקדם יותר בקירוב של 1–4 שנים.
סיבות וגורמים > סיבות נרכשות > מחלות מין

מחלות מין הן אחד מהגורמים המובילים של בעיות פוריות. אצל נשים, מחלות המועברות דרך מגע מיני עלולות לפגוע בנרתיק, בצוואר הרחם בחצוצרות ואף בשחלות, ובכך מורידות את הסיכויים להיכנס להריון ולעבור תהליך לידה תקין ומלא. לעיתים המחלות לא מציגות תסמינים נראים לעין, מה שמונע מאחוז מסוים של נשים לחפש טיפול מתאים בזמן כדי למנוע ירידה בפוריות.
סיבות וגורמים > סיבות נרכשות > משקל גוף והפרעות אכילה

שתים עשרה אחוז של כל מקרי העקרות בנשים הם תוצאה של אישה או בתת משקל או בעודף משקל. תאי שומן מייצרים אסטרוגן ביחד עם האיברים הראשיים שעושים זאת, איברי המין. כאשר יש יותר מדי שומן בגוף נוצר ייצור של יותר מדי אסטרוגן, הגוף מתחיל להגיב בדומה ללקיחת גלולות נגד הריון, ובכך מגביל את הסיכויים להיכנס להריון. מהצד השני, גם קצת שומן גוף גורם לבעיות בפוריות בכך שהגוף לא מייצר מספיק אסטרוגן, וזה בתורו מפריע לתהליך של המחזור החודשי. תזונה נכונה בתחילת החיים היא גם גורם מרכזי עבור פוריות בגיל מאוחר יותר.
סיבות וגורמים > סיבות נרכשות > כימותרפיה

אי- פריון מכימותרפיה נראה קשור משנית לעובדה שבמהלך הטיפול הכימותרפי האישה חווה שינויים הורמונליים ושינויים פיזיים. השינויים הללו באים לידי ביטוי בכך שהאישה מאבדת ביציות שלא עברו תהליך התפתחות ורמות ההורמונים שלה יורדות. כך לדוגמה, לאחר 3 סבבים של טיפולים כימותרפיים נראית ירידה בכמות הביציות בשחלות האישה, והחל מהטיפול הרביעי רמת ההורמון המעודד הבשלת ביציות מגיע לאותה רמה של נשים בגיל הבלות.
כדי למנוע מצב שבו טיפול כימותרפי מוביל לעקרות בהמשך חיי האישה, ישנן נשים שבוחרות בין מספר שיטות של שימור פוריות לפני כימותרפיה, ביניהן הקפאה קירוגנית של רקמת השחלה, של ביציות או תאים מופרים.
סיבות וגורמים > סיבות נרכשות > גורמים נרכשים אחרים

ניתוח. רקמת צלקת במרווחים של קרום הצפק לאחר ניתוח היא גורם מוביל לעקרות נרכשת. ניתוח סטטיסטי ששילב מספר מחקרים בשנת 2012 הראה שיש קשר קטן בין שימוש בטכניקות ניתוח שממעטות בפלישה לגוף עם אמצעים כירוגיים, לבין כמות רקמות הצלקת שנוצרות והחומרה שלהן לאחר מכן.
סוכרת מסוג 1. נשים עם סוכרת מסוג 1 נמצאות בסיכון גבוה יותר לבעיות פוריות. כך לדוגמה, נשים עם סוכרת הראו תסמינים של התחלת מחזור בגיל מאוחר יותר, אי סדירות בהופעת המחזור, בעיות בתהליך ההריון ואף הופעת תסמיני גיל הבלות מוקדם יותר.
צליאק. תופעות הלא קשורות למערכת העיכול הנלוות לצליאק עלולות לכלול בעיות בפוריות. תופעות המוכרות לחולות צליאק אשר סובלות מאי-פריון יכולות להיות: התחלת המחזור בגיל מאוחר יותר, הפסקת הוסת, תסביכי הריון או לידות לתינוקות עם משקל נמוך. למרות זאת, דיאטה ללא גלוטן מפחיתה את הסיכונים ואת התסמינים.
מחלות מתקדמות של הכבד או הכליות.
קרישיות יתר של הדם.
עישון קנאביס יוצר הפרעות במערכת האנדו-קניבואידית במוח שפוטנציאלית עללות לפגוע בפוריות.
טיפולי רדיותרפיה. טיפולי הקרנות לשחלות גורמים לפגיעה חמורה בפוריות האישה. הכמות הכללית של קרינה הגורמת לעקרות היא: 20.3 גריי בתינוקות, 18.4 גריי עד גיל 10 שנים, 16.5 גריי עד גיל 20 ו-14.3 גריי בגיל 30. לאחר הקרנה של כלל הגוף, התאחות מחודשת של תפקוד אברי המין מתרחשת ב-10-14% מהמקרים.
חשיפה ל-DEHP, חומר מקבוצת הפתאלאטים (אנ') אשר בשימוש בתעשיית הפלסטיק והטיפוח (ומצוי למשל במוצרי קוסמטיקה, מוצרים מפיצי ריח, חומרי ניקוי, צבעים, ציפויים, מוצרי מזון וטקסטיל, דבקים ואריזות) גורמת לירידה באיכות הביציות.
סיבות וגורמים > גורמים גנטיים

יש הרבה גנים שבהם המוטציה גורמת לאי-פוריות בקרב נשים. כמו כן, ישנם תנאים נוספים המערבים פוריות נשית אשר מאמינים שמקורם הוא בגורם גנטי אבל לא נמצא הגן הספציפי הבודד האחרי על כך, לדוגמה מאייר-רוקיטנסקי-קוסטנר. לבסוף, מספר לא ידוע של מוטציות גנטיות גורמות למצב של תת-פוריות, אשר בנוסף לגורמים אחרים כגון גורמים סביבתיים עשויים להתבטא כמו אי-פוריות.
סיבות וגורמים > גורמים על פי מיקום בגוף > בלוטת ההיפותלמוס

אי-תפקוד של בלוטת ההיפותלמוס
היפרפרולקטנימיה
סיבות וגורמים > גורמים על פי מיקום בגוף > השחלות

כימותרפיה (כמו שתואר קודם). ישנם גורמים כימותרפיים הרעילים יותר לשחלות מאחרים.
תסמונת השחלות הפוליציסטיות.
מחזור לא מבייץ.
מאגר ביציות קטן.
מנאפוזה
סרטן השחלות
סיבות וגורמים > גורמים על פי מיקום בגוף > החצוצרות ואזור הבטן

אנדומטריוזיס
צלקות לאחר ניתוח באגן.
דלקת באגן (בדרך כלל מכלמידיה)
חסימה בחצוצרות.
תפקוד לקוי של החצוצרות.
הריון חוץ רחמי קודם. מחקר עם קבוצות אקראיות שנערך ב-2013 הגיע למסקנה שהסיכויים להיכנס להריון לאחר שנתיים מטיפול עקב הריון חוץ רחמי שחלתי היו 64% לנשים שעברו ניתוח חריג, 67% שעברו טיפול תרופתי ו-70% שעברו טיפול ניתוח שמרני. בהשוואה, האחוז המצטבר לסיכוי לנשים להיכנס להריון מתחת לגיל 40 לאחר שנתיים מההריון הקודם הוא מעל 90%
סיבות וגורמים > גורמים על פי מיקום בגוף > הרחם

מומים רחמיים.
גידולים סרטניים ברחם.
תסמונת אשרמן.
השרשה לא מוצלחלת של הביצית המופרת לרחם.
בעבר רחם דו-קרני נחשב כגורם לאי-פוריות, אך מחקרים עדכניים לא מראים על קשר כזה.
סיבות וגורמים > גורמים על פי מיקום בגוף > צוואר הרחם

הצרות של צוואר הרחם.
נוגדנים נגד תאי זרע ברירית צוואר הרחם.
רירית רחם לא עבירה.
סיבות וגורמים > גורמים על פי מיקום בגוף > הנרתיק

וגיניסמוס.
חסימה של הנרתיק.
אבחון

אבחון של חוסר פוריות מתחיל עם בדיקה על היסטוריה הרפואית של המטופלת ביחד עם בדיקה גופנית. רופא המטפל יכול לבקש בדיקות נוספות כגון:
בדיקות מעבדה -
בדיקות הורמנליטת - לצורך בדיקה של שינויים הרומנליים לאורך תהליך המחזור החודשי.
בדיקת הורמון המזרז התפתחות זקיקים שחלתיים ואסטרוגן, לצורך הערכה על מצבור הביציות בשחלות.
בדיקת תפקוד בלוטת התריס.
בדיקת רמות של פרוגסטרון בחצי השני של תהליך הביוץ למען הוכחת קיומו.
הורמון נוגד-מולריאן להערכה של המצבור השחלתי.
בדיקות גופניות מקיפות והדמיות -
ביופסיה של רירית הרחם, לבדיקת תהליך הביוץ והבטנה של הרחם..
לפרוסקופיה, לבדיקת האיברים הפנימיים של אזור האגן.
פרטילסקופיה, בדומה ללפרוסקופיה אך בדיקה שמכוונת לבדיקת איברי המין.
בדיקת משטח צוואר הרחם (או בדיקת פאפ), לבדיקת זיהומים.
בדיקת האגן, לצורך אבחנת מומים או עוויתים או זיהומים.
בדיקה ישר לאחר קיום יחסי מין כדי לבדוק בעיות של הישרדות תאי הזרע בצוואר הרחם. (כיום פחות נעשית בגלל היותה בדיקה לא מהימנה).
בדיקה רדיולוגית על ידי צילום או אולטרהסאונד, לאיבחון צורת המרווח התוך רחמי ביחד עם צורת החצוצרות.
בדיקות גנטיות - ישנן מספר טכניקות לאבחון מוטציות גנטיות הקשורות באי-פוריות האישה
אבחון ראשוני של חוסר פוריות בדר"כ מבוצע על ידי אחות נשים או גניקולוג או מומחה לענייני פוריות. אם טיפולים ראשוניים אינם עוזרים לרוב מתבצעת העברה למרפאת פוריות שם נמצאים בדרך כלל רופאים אשר עברו התמחות באנדוקינולוגיה הקשורה בפוריות האישה והגבר.
מניעה

אי-פוריות באישה ניתן למנוע על ידי מספר התערבויות ממוקדות:
שמירה על אורח חיים בריא. יתר פעילות גופנית, צריכה גבוה של קפאין או אלכוהול ועישון מקושרים עם ירידה בפוריות. מצד שני, תזונה מאוזנת ומזינה, עם פירות טריים וירקות, ושמירה על משקל תקין, קושרו עם סיכויים טובים יותר לכניסה להריון.
טיפול במניעה של מחלה ידועה או קיימת. זיהוי וטיפול במחלות כרוניות כמו סוכרת ופעילות יתר של בלוטת התימוס מעלים את הסיכויים לפוריות. בנוסף, הימנעות וטיפול במחלות מין ומעקב קבוע אצל רופא נשים יכול לצמצם את הנזק שמחלות אלו עלולות לגרום, בכך להוריד את האחוזים שמחלות אלו יפגעו בפוריות.
לא לדחות את ההורות. פוריות לא מפסיקה לחלוטין עד הגעת גיל המעבר אצל נשים אבל, מעבר לגיל 27 היא מתחילה לרדת, כאשר בגיל 35 ירידה זו אף מואצת. נשים עם רקע משפחתי לבעיות פוריות עלולות להיות בסיכון גבוה יותר למצבים מסוימים, לדוגמה הגעה לגיל הבלות מוקדם מהצפוי, כאשר אי דחיית השלב של הפיכה להורים יכולה למנוע מצבים אלו.
שימור פוריות: הקפאת ביציות או הקפאת עוברים. אישה יכולה לשמר ביציות או ביציות מופרות על ידי תהליך הוצאת ביציות והקפאתן, או הוצאת ביציות, הפרייתן בזרע, והקפאת עוברים. בשני המקרים התהליך מתנהל באופן חלקי או מלא כתהליך של הפריה חוץ גופית (IVF). התהליך מאפשר לאישה להשתמש בביציות או בעוברים המוקפאים בזמן מאוחר יותר בחייה ובכך להוריד את הסיכויים שלה להיות עקרה.
חברה ותרבות > סטיגמה חברתית

סטיגמה חברתית סביב הנושא של אי-פוריות ניתנת לצפייה בתרבויות שונות סביב העולם ובצורות שונות. לעיתים קרובות, כשהאישה לא מצליחה להרות, האשמה מופנית כלפיה, אפילו אם בקירוב של 50% האשמה היא של הגבר. בנוסף, הרבה חברות נוהגות להעריך נשים רק על האם הן יכולות להוליד לפחות ילד אחד, ונישואים יכולים להיחשב כישלון אם הזוג לא מצליח להרות. מעשה הולדת ילד לעולם יכול להיות מקושר למימוש של הנישואים של הזוג, ולמימוש תפקידם בחברה. נושא זה בא לידי ביטוי כדוגמה ב"חגורת העקרות האפריקאית", איפה שחוסר פוריות הוא נושא שכיח באפריקה. מדינות הנכללות באזור זה הן טנזניה, גבון, אוגנדה וניגריה. במדינות אלו ישנו לחץ עצום על הולדת ילדים וזוג אשר לא מצליח לעשות זאת נחשב כמי שכשל בחובתיו החברתיות. סטיגמה סביב עקרות נצפית גם במדינות מוסלמיות כמו מצרים ופקסיטן.
עושר נמדד לעיתים לפי כמות הילדים שאישה הולידה, כמו גם הירושה שהיא תקבל. ילדים יכולים להשפיע על הביטחון הכלכלי שיש למשפחה במספר דרכים, לדוגמה, בניגריה וקמרון, דרישות לאדמה מוחלטות לפי מספר הילדים של המשפחה. בנוסף, במדינות השוכנות תחת מדרום לסהרה נשים אף יכולות להיות מנושלות מהירושה אם לא הולידו אף ילד.
ההשפעה של חוסר פוריות עלולה להוביל לבושה חברתית של האישה אשר יכולה להגיע לכל הנשים בכל העולם. כאשר הריון נחשב לנקודה כה חשובה בחיים, ועקרות נחשב למצב לא מקובל חברתית, זה עלול להוביל זוגות או נשים בודדות לחיפוש אחר מרפאים וטיפולים יקרים. הטיפול המועט שיש באזורים מסוימים יכול להוביל נשים לפעולות קיצוניות ואף לא חוקיות למען הולדת ילד.
חברה ותרבות > תפקיד הנישואים

גברים במדינות מסוימות עשויים למצוא אישה אחרת כאשר הראשונה לא הצליחה להוליד ילד, בתקווה שבעובדה שהם שוכבים עם נשים אחרות הם יצליחו להביא ילד משלהם לעולם. פעולה שכזו יכולה להיות שכיחה בכמה חברות ביניהן, קמרון, ניגריה, מוזמביק, מצרים, בוטסואנה, בנגלדש, ביחד עם חלק מהחברות שפוליגמיה יותר נפוצה ומקובלת חברתית.
בתרבויות מסוימות, לדוגמה בניגריה ובבוטסואנה, נשים יכולות לבחור אישה אחרת שהיא מאשרת שתשכב עם בעלה בתקווה שזו תהרה ותוליד ילד. נשים אשר נואשות מאוד לילד אף עשויות להסכים שהגבר יבחר אישה איתה ישכב וגם לקבל אחריות על גידול הילד שיוולד למען הרגשת משויכות חברתית.
נשים אפילו יכולות לשכב עם גברים אחרים בתקווה שיכנסו להריון. פעולה שכזו יכולה להיות כתוצאה מהתייעצות עם מרפא מסורתי, או מסיבה שגבר אחר יהיה "יותר מתאים". בהרבה מקרים, הבעל לא מודע לפרנטר המקיים יחסים עם אשתו ולא יוודע לו האם האישה נכנסה להריון ממנו או לא. המצב הזה אינו מקובל תרבותית בחברה, למרות המקרים האחרים שהוצגו, ועלול לתרום לפער המגדרי שיש לנשים מול גברים ביכולת להוליד ילדים כאשר הניסיונות להיכנס להריון לא צלחו.
נשים וגברים גם יכולים לפנות לגירושים בניסיון למצוא פרטנר איתו הם יוכלו להוליד ילדים. חוסר פוריות בהרבה חברות הוא סיבה לגירושים, ופעולה שדרכה נשים או גברים יכולים להעלות את הסיכויים לתינוק. כאשר אישה היא גרושה, היא יכולה לאבד את הביטחון הכללי שלה שלרוב מגיע עם אדמה, עושר ומשפחה.
חברה ותרבות > התעללות במשפחה

המתח והלחץ הרגשי שמגיע עם עקרות בתוך התא המשפחתי עלול לעיתים להוביל להזנחה והתעללות באישה. ההערכה המבזה של האישה עקב חוסר היכולת שלה להרות בעיני גברים מסוימים מוביל לעיתים לאלימות מילולית או פיזית. כתוצאה מכך, נשים עלולות לחוות טראומה רגשית ואפילו את תסמין האשמת הקורבן. לרוב נשים נתפסות כגורם הבעייתי לחוסר פוריות של הזוג המנסה להרות, גם בעיני הגבר וגם בעיני האישה, מה שמוביל למתח נוסף ואף בושה מול החברה, מה גם שלא תמיד האי-פוריות היא אצל האישה, אלא אצל הגבר.
במדינות מסוימות, ההתעללות הפיזית והרגשית המתלווים עם העקרות יכולים פוטנציאלית להוביל לתקיפה, רצח והתאבדות.
חברה ותרבות > השפעות מנטליות ופסיכולוגיות

נשים רבות הסובלות מחוסר פריון מתמודדות עם לחץ נפשי כבד וסטיגמה חברתית מאחורי המצב שלהן, אשר עלול להוביל מצוקה נפשית. נשים הסובלות מאי-פיריון עלולות לחוות גורמי דחק פסיכולוגיים כמו הכחשה, כעס, אבל, אשמה ודיכאון. הרגשות האלה שאותן נשים צריכות להתמודד איתן מועצמות לעיתים מעיני החברה שמבישה אותן על מצבן, עד כדי כך שישנן נשים המגיעות עד התאבדות. ההשלכות מאחורי חוסר היכולת להוליד ילדים נושאות בעיות קשות עבור מצבה הנפשי של אישה עקרה בגלל הלחץ החברתי והאובדן האישי שיש עקב הרצון להיכנס להריון שלא צולח.
ראו גם

מיוזה
אי פוריות
טיפולי פוריות
הפלה טבעית
מכתבים מבית רביעי

"מכתבים מבית רביעי" הוא אלבום הסולו השני של יענקל'ה רוטבליט. האלבום יצא לאור בנובמבר או דצמבר 1989 לאחר הפסקה של 11 שנים מאז אלבומו הראשון, "כך שחררתי את ירושלים". רוטבליט כתב את כל המילים והלחנים לשירי האלבום, שאותו ניהל מוזיקלית ועיבד מיקי גבריאלוב.
השם "מכתבים מבית רביעי" נושא בקרבו תחזית אפוקליפטית, משום שהוא מגלם את בתוכו את ההנחה על חורבן הבית השלישי (כלומר, של מדינת ישראל בת זמננו). ואכן, האלבום נשזר באווירה סוערת של מלחמות דת, התנגשויות אלימות בין פלגים בחברה הישראלית, הקמת משטר סמכותני וביקורת חריפה נגד הנהנתנות הפושה בחברה הישראלית. בולטת בו הנטייה לצטט מובאות מסיפורי המקרא ומחזונות הנביאים.
תוכן האלבום

השיר הפותח של האלבום, "על מות האימפריה", כולל את השורות "ואז אני רואה ת'יום בו נעלה בסערה אל השמיים/ האדמה אז תיבקע, הו הו והמולה/ והתזמורת תנגן על הר הבית/ והכרובים יתנו קולם במקהלה/ על מות האימפריה" ו"אם רק ימצא בו איזה לקח או תועלת/ כי יום הדין עומד יום יום על סף הדלת". נבואת מלחמת האחים והחורבן מוצאת ביטוי גם בשיר הנושא של האלבום, "מכתבים מבית רביעי" בו שר רוטבליט על חורבן ירושלים: "מסמטאות העיר ומגדליה/ שרידי היופי של מלכות מתה/ זו עיר שלם השבויה בחצאיה/ בין השבטים הנלחמים על גווייתה/ אל תדאגי, המוות פה טבעי/ הוא מאורגן באופן אלוהי/ ואם רק לא אשכח, אני ודאי אשלח לך/ מכתבים מבית רביעי". שיר זה פרסם רוטבליט כבר ב-1985.
רוטבליט קושר באלבום את התמוטטות המדינה עם חטאים מוסריים שדוגמאות להם הוא מביא הן מהמקורות והן מהמציאות בת זמננו. בשיר "מבצע הנשר" משחזר רוטבליט באריכות את הקנוניה בה שיגר דוד המלך את אוריה החיתי אל מותו בשדה הקרב במטרה לגזול ממנו את רעייתו בת שבע.
רוטבליט גם מבקר קשות את ההדוניזם ואת תאוות הכיבושים בחברה הישראלית. ב"עיר ושמה גושדן", שיר העוסק בקיטוב החברתי העמוק, הוא כותב "לא כירושלים שמסחרה בנצח/ כאן על שפת הים כל עסקינו חול/ עיר ושמה גושדן עובדת רק לבצע/ כל אחד חוטף כמה שהוא יכול", ואף כורך את המגמה הזו עם מלחמת לבנון הראשונה בשורות "עיר ושמה גושדן איננה דואגת/ המצב קשה והחשבון פשוט/ היא לבדה לחוף ימים חוגגת/ אכול ושתֹה כי מחר ביירות". לתפיסתו, החברה הישראלית שרויה בפולמוס נהנתני עד כדי כך שאינה מבחינה בתהליכים פנימיים המערערים אותה מבפנים וסופם להביא עליה התמוטטות מוחלטת.
תחושת חוסר האונים באה לידי ביטוי בשיר "חדר החקירות", בו מתאר רוטבליט אדם שנעצר, מובא לחדר חקירות, מעונה על ידי חוקריו ומנסה איכשהו לשמור על שפיות בחושבו על אישה יפה שפגש קודם למעצרו. אפילו בשיר "תחי הרפובליקה", שכותרתו מרמזת כביכול על חזרה למשטר דמוקרטי, מתברר מיד כי הסלוגן הזה אינו אלא כותרת להמשך ההפיכה הדתית הממוטטת את שרידי המדינה וסופה אנרכיה: "...זה הפיצוץ הגדול ביותר בתולדות העם היהודי/ כאן מנסרים את עץ הדעת והאטומים מתבקעים/ אני יכול להבחין מכאן בכל שבעת הרקיעים/ מראה מלהיב, מראה מרהיב/ מראה מגניב, מראה כעיר שנדלקה ותחי הרפובליקה/ תחי הרפובליקה, תחי הרפובליקה/ ואיש הישר בעיניו יעשה". המשפט האחרון בשיר הוא ציטוט של שופטים, י"ז, ו':
בַּיָּמִים הָהֵם, אֵין מֶלֶךְ בְּיִשְׂרָאֵל: אִישׁ הַיָּשָׁר בְּעֵינָיו, יַעֲשֶׂה.
במקביל לאווירת הקריסה הפוליטית והחברתית הבאה לידי ביטוי במרבית שירי האלבום, נכללים בו גם שני שירי אהבה עדינים. אחד מהם, "עין עצומה", מושם בפיו של ימאי המתגעגע אל אהובתו. האחר, "גשם פתאומי", מרמז על רומן שמתנהל עם אישה נשואה, שהדובר נכסף לראות אותה שוב. שני שירים אלה הם גם המלודיים ביותר באלבום.
בשיר "אדון משורר", שנוסף להוצאה המחודשת של האלבום, רוטבליט יוצא נגד העדפתם של משוררי התקופה שלא לנקוט עמדה נגד ההידרדרות המוסרית והפוליטית, ההולכת ופושה בחברה.
במסגרת הפרויקט "שרים רוטבליט" בשנת 2021, זכה השיר "על מות האימפריה" לגרסת כיסוי על ידי יובל מנדלסון ולהקת מאלוקס.
שירי האלבום

כל השירים נכתבו והולחנו על ידי יענקל'ה רוטבליט.
| מס' | שם | משתתפים | משך |
| --- | --- | --- | --- |
| 1. | על מות האימפריה  | יהודית רביץ, קורין אלאל | 6:23 |
| 2. | עין עצומה  |   | 4:14 |
| 3. | עיר ושמה גושדן  |   | 5:13 |
| 4. | חדר חקירות  |   | 4:55 |
| 5. | מכתבים מבית רביעי  |   | 4:56 |
| 6. | גשם פתאומי  |   | 3:26 |
| 7. | מבצע הנשר  | שמוליק קראוס, יהודית רביץ, דורי בן זאב | 10:32 |
| 8. | תחי הרפובליקה  | יעל שטרן אודוויר | 6:14 |
| משך כולל: | משך כולל: | משך כולל: | 41:53 |
| בונוס במהדורת התקליטור משנת 1998> מס' | בונוס במהדורת התקליטור משנת 1998> שם | בונוס במהדורת התקליטור משנת 1998> משך | בונוס במהדורת התקליטור משנת 1998>  | בונוס במהדורת התקליטור משנת 1998>  | בונוס במהדורת התקליטור משנת 1998>  | בונוס במהדורת התקליטור משנת 1998>  | בונוס במהדורת התקליטור משנת 1998>  | בונוס במהדורת התקליטור משנת 1998>  | בונוס במהדורת התקליטור משנת 1998>  |
| --- | --- | --- | --- | --- | --- | --- | --- | --- | --- |
| 9. | אדון משורר  | 3:07 |  |  |  |  |  |  |  |
הפקת האלבום

ההרכב הבסיסי המנגן בכל שיריו המקוריים של האלבום כונה על ידי רוטבליט "הרכב אכילס" וכלל את עופר ליפשיץ (גיטרה), יעקב סגל (גיטרה בס) וגדי סרי (תופים וכלי הקשה). אליהם הצטרפו בוריס גאמר (סקסופון, חליל וקלרינט), יצחק קלפטר (גיטרה חשמלית), אדי גרימברג (סינתיסייזרים ופסנתר חשמלי) ואחרים. המנהל המוזיקלי מיקי גבריאלוב נענה לבקשתו למקם את האלבום במרחב המזרח תיכוני לא רק מבחינה טקסטואלית אלא גם מוזיקלית. לפיכך, הוזמנו לנגן בו גם נגנים מעולם המוזיקה הערבית, כמו סלים נדאף (עוד וכינור) ואלברט אליאס (חליל סוף ערבי). בשירתו הקפיד רוטבליט על הגייה שהוא רואה כמזרח תיכונית שורשית, לרבות שימוש בח' וע' גרוניות. קולות רקע תרמו יהודית רביץ, קורין אלאל, מיקי גבריאלוב, דורי בן זאב ושמוליק קראוס.
את עטיפת האלבום עיצב דוד טרטקובר. האלבום הוקלט בהפקה עצמית באולפני טיוב בתל אביב.
לקריאה נוספת

האתר הרשמי - יעקב רוטבליט
הערות שוליים

↑  בועז כהן, הנה באה הגאולה, חדשות 23 בנובמבר, 1989, עמ' 3
↑  מכתבים מבית רביעי -, באתר יענקל'ה רוטבליט, ‏3 ביוני 2021
1 2 3  רונן טל, רוטבליט אומר שיהיה רע, כל העיר, 9 במרץ 1990
↑  יענקל'ה רוטבליט, מכתבים מבית רביעי, חדשות, 15 בספטמבר 1985
דניאל גיורטה

דניאל גיורטה (בהונגרית: Gyurta Dániel; נולד ב-4 במאי 1989) הוא שחיין הונגרי. הוא אלוף אולימפי (לונדון 2012), 3 פעמים ברציפות אלוף העולם (רומא 2009, שנגחאי 2011 וברצלונה 2013), פעמיים ברציפות אלוף אירופה ושיאן עולם לשעבר במשחה ל-200 מטר חזה.
ביוגרפיה

גיורטה נולד בבודפשט.
באולימפיאדת אתונה (2004) זכה גיורטה בהיותו רק בן 15 במדליית כסף במשחה ל-200 מטר חזה בתוצאה של 2:10.80 דקות, אחרי קוסוקה קיטאג'ימה מיפן שקבע שיא אולימפי חדש של 2:09.44 דקות ולפני ברנדן הנסן מארצות הברית (2:10.87 דקות). בשלב חצי הגמר הוא קבע תוצאה של 2:10.75 דקות.
באליפות אירופה בשחייה (בריכת 25 מטר) שנערכה בהלסינקי, פינלנד בדצמבר 2006 זכה גיורגה במדליית זהב במשחה ל-200 מטר חזה בתוצאה של 2:06.58 דקות. נוסף לכך, הוא סיים במקום 14 במשחה ל-100 מטר חזה בתוצאה של 1:00.40 דקות.
באליפות העולם בשחייה שנערכה במלבורן, אוסטרליה בשנת 2007 סיים גיורטה במקום שישי במשחה ל-200 מטר חזה בתוצאה של 2:11.62 דקות.
באליפות אירופה בשחייה (בריכת 25 מטר) שנערכה בדברצן, הונגריה בדצמבר אותה שנה זכה גיורטה במדליית זהב במשחה ל-200 מטר חזה בשיא אירופה חדש של 2:05.49 דקות. נוסף לכך, הוא סיים במקום 13 במשחה ל-100 מטר חזה בתוצאה של 59.93 שניות.
באליפות אירופה בשחייה שנערכה באיינדהובן, הולנד במרץ 2008 סיים גיורטה במקום חמישי במשחה ל-200 מטר חזה בתוצאה של 2:12.44 דקות.
באולימפיאדת בייג'ינג (2008) סיים גיורטה במקום חמישי במשחה ל-200 מטר חזה בתוצאה של 2:09.22 דקות. בשלב המוקדמות הוא קבע שיא אולימפי חדש של 2:08.68 דקות. המנצח בתחרות היה קיטאג'ימה שקבע שיא אולימפי חדש של 2:07.64 דקות. נוסף לכך, הוא סיים במקום 24 במשחה ל-100 מטר חזה בתוצאה של 1:01.31 דקות.
ביוגרפיה > אלוף עולם

באליפות העולם בשחייה שנערכה ברומא, איטליה בשנת 2009 זכה גיורטה במדליית זהב במשחה ל-200 מטר חזה בשיא אירופי חדש של 2:07.64 דקות, לפני אריק שנטו מארצות הברית (2:07.65 דקות) וג'ידריוס טיטניס מליטא וכריסטיאן ספרנג'ר מאוסטרליה (2:07.80 דקות). כבר בשלב חצי הגמר הוא קבע שיא אירופי חדש של 2:08.08 דקות. נוסף לכך, הוא סיים במקום 20 במשחה ל-100 מטר חזה בתוצאה של 1:00.26 דקות.
ביוגרפיה > שיאן עולם

באליפות אירופה בשחייה (בריכת 25 מטר) שנערכה באיסטנבול, טורקיה בדצמבר אותה שנה זכה גיורטה בשתי מדליות, זהב וכסף. מדליית זהב, במשחה ל-200 מטר חזה בשיא עולם חדש של 2:00.67 דקות. שיא זה נשבר לאחר 7 שנים על ידי מרקו קוך מגרמניה (2:00.44 דקות) ומדליית כסף, במשחה ל-100 מטר חזה בתוצאה של 56.72 שניות.
ביוגרפיה > אלוף אירופה

באליפות אירופה בשחייה שנערכה בבודפשט, באוגוסט 2010 זכה גיורטה במדליית זהב במשחה ל-200 מטר חזה בשיא תחרות חדש של 2:08.95 דקות, לפני אלכסנדר דאלה אואן מנורווגיה (2:09.68 דקות) והוג דובוסק מצרפת (2:11.03 דקות). נוסף לכך, הוא סיים במקום רביעי במשחה ל-100 מטר חזה בתוצאה של 1:00.64 דקות ובמקום שביעי במשחה שליחים 4x100 מטר מעורב בתוצאה של 3:38.73 דקות.
באליפות העולם בשחייה (בריכת 25 מטר) שנערכה בדובאי, איחוד האמירויות הערביות בדצמבר אותה שנה זכה גיורטה במדליית כסף במשחה ל-200 מטר חזה בתוצאה של 2:03.47 דקות, אחרי נאויה טומיטה מיפן שקבע שיא תחרות חדש של 2:03.12 דקות ולפני ברנטון ריקארד מאוסטרליה (2:04.33 דקות).
באליפות העולם בשחייה הנערכת בשאנגחאי, סין בשנת 2011 זכה גיורטה במדליית זהב במשחה ל-200 מטר חזה בתוצאה של 2:08.41 דקות, לפני קיטאג'ימה (2:08.63 דקות) וכריסטיאן פום לן מגרמניה (2:09.06 דקות) ובכך הגן על תוארו. נוסף לכך, הוא סיים במקום שישי במשחה ל-100 מטר חזה בתוצאה של 1:00.25 דקות ובמקום 15 במשחה שליחים 4x100 מטר מעורב בתוצאה של 3:38.24 דקות, הוא שחה את סגנון החזה ב"זינוק שליחים" בתוצאה של 59.95 שניות, התוצאה השנייה בטיבה בתחרות.
באליפות אירופה בשחייה שנערכה בדברצן, במאי 2012 זכה גיורטה בשתי מדליות, זהב וארד. מדליית זהב פעם שנייה ברציפות במשחה ל-200 מטר חזה בשיא אליפות חדש של 2:08.60 דקות ומדליית ארד במשחה שליחים 4x100 מטר מעורב בשיא הונגריה חדש של 3:34.57 דקות.
ביוגרפיה > אלוף אולימפי ושיאן עולם

באולימפיאדת לונדון (2012) זכה גיורטה במדליית זהב במשחה ל-200 מטר חזה בשיא עולם חדש של 2:07.28 דקות, לפני מייקל ג'יימיסון מבריטניה (2:07.43 דקות) וריו טאטיישי מיפן (2:08.29 דקות). נוסף לכך, הוא סיים במקום רביעי במשחה ל-100 מטר חזה בתוצאה של 59.53 שניות, 4 מאיות השנייה איטי מברנדן הנסן מארצות הברית שזכה במדליית הארד ובמקום חמישי במשחה שליחים 4x100 מטר מעורב בתוצאה של 3:33.02 דקות. חודש וחצי לאחר מכן, נשבר שיאו העולמי על ידי אקיהירו יאמאגוצ'י מיפן (2:07.01 דקות).
באליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה זכה גיורטה במדליית זהב במשחה ל-200 מטר חזה בשיא אליפות חדש של 2:01.35 דקות, לפני מייקל ג'יימיסון (2:03.00 דקות) וויאצ'סלב סינקביץ' מרוסיה (2:03.08 דקות). נוסף לכך, הוא השתתף במשחה שליחים 4x100 מטר מעורב, בתוצאה של 3:28.26 דקות ועלה עם קבוצתו מהמקום החמישי לשלב הגמר. הוא שחה את סגנון החזה ב"זינוק שליחים" בתוצאה של 57.42 שניות. בשלב הגמר הן קבוצתו והן נבחרת איטליה פסלו ודורגו במקום השביעי.
באליפות העולם בשחייה שנערכה בברצלונה שבספרד ביולי 2013, זכה גיורטה במדליית זהב, במשחה ל-200 מטר חזה בשיא אליפות חדש ובשיא אירופה חדש של 2:07.23 דקות, לפני מרקו קוך מגרמניה (2:08.54 דקות) ומטי מטסון מ פינלנד (2:08.95 דקות) ובכך זכה בתואר בפעם השלישית ברציפות. נוסף לכך, הוא סיים במקום שביעי במשחה שליחים 4x100 מטר מעורב ביחד עם חבריו בתוצאה של 3:34.09 דקות. כשחיין חזה הוא שחה ב"זינוק שליחים" תוצאה של 59.14 שניות.
הישגים ותארים

בשנת 2013 זכה גיורטה בתואר שחיין השנה באירופה.
בשנים 2009, 2012 ו-2013 זכה גיורטה בתואר ספורטאי השנה בהונגריה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר חזה
Crisil

| --- | --- |

 נתונים כלליים
 סוג:  חברה ציבורית   NSE: CRISIL
 בורסה:  הבורסה לניירות ערך בניו יורק
 תקופת הפעילות:  1987–הווה (כ־38 שנים)
 חברת אם:  S&P Global (66%)
 מיקום המטה:  מומבאי 
 משרד ראשי:  הודו מומבאי, הודו
 רווח:  240 מיליון דולר (2022)
 נשיא:  אמיש מטה
 עובדים:  4,673
  
 אתר החברה
 
קריסיל (באנגלית: Crisil) היא חברה הודית המספקת שירותי ייעוץ, ניהול סיכונים ודירוג אשראי.
נכון לשנת 2022, מעסיקה החברה כ־4,673 עובדים ומפעילה סניפים ב־8 מדיניות בעולם וביניהן: הודו, ארצות הברית, בריטניה, סינגפור, סין, הונג קונג, ארגנטינה ופולין.
קריסיל היא חברת בת של S&P Global ומטה החברה הראשי שלה ממוקדם במומבאי, הודו.